Държавен вестник, бр. 12, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  12
(5) В случай че има несъответствие на по­
пълнените в заявлението данни с данните в 
НАИФ „НРБЛД“, ОПП – СДВР, изпраща до 
дипломатическото или консулското предста­
вителство на Република България в чужбина 
по електронен път указания за отстраняване 
на несъответствията. Дипломатическото или 
консулското представителство на Република 
България в чужбина в срок до 7 работни дни 
уведомява заявителя. В случай че в срок до един 
месец от уведомяването всички несъответствия 
не бъдат отстранени, процедурата по искането 
за издаване на свидетелство за управление на 
МПС се прекратява от ОПП – СДВР.
(6) В дипломатическите и консулските пред­
ставителства на Република България в чужбина, 
в които при приемане на заявлението няма 
техническа възможност за заснемане с цифрови 
устройства на подписа и лицето на заявителя, 
лицето подава заявление за издаване на сви­
детелство за управление на МПС, като към 
него прилага и снимка, съгласно чл. 9, ал. 1. 
Приетото заявление се препраща по служебен 
път чрез МВнР до ОПП – СДВР.
(7) Приетите по реда на ал. 6 в диплома­
тическите и консулските представителства на 
Република България в чужбина заявления за 
издаване на свидетелство за управление на 
МПС могат да се изпращат от тях до МВнР 
по служебен път или чрез сертифицирана за 
пренос на ценни пратки фирма, осъществяваща 
куриерски услуги. Заявленията се изпращат чрез 
фирмата, осъществяваща куриерски услуги, 
ако в страната на пребиваване се предлага 
услугата „препращане чрез куриерска фирма“ 
и заявителят е заплатил за тази услуга.
(8) При получаване в ОПП – СДВР, от дипло­
матическото или консулското представителство 
на Република България в чужбина на заявления 
за издаване на свидетелства за управление на 
МПС, приети по реда на ал. 6, в които са ус­
тановени несъответствия на дан­ните в заявле­
нието с тези в НАИФ „НРБЛД“, ОПП – СДВР, 
чрез МВнР изпраща до дипломатическото или 
консулското представителство на Република 
България в чужбина указания за отстраняване 
на несъответствията. Дипломатическото или 
консулското представителство на Република 
България в чужбина в срок до 7 работни дни 
уведомява заявителя. В случай че всички не­
съответствия не бъдат отстранени в срок до 3 
месеца от уведомяването на заявителя или ако 
дипломатическото или консулското представи­
телство на Република България в чужбина не 
изпрати съответните документи – предмет на 
несъответствието, с първата дипломатическа 
поща, когато графикът за нея не позволява 
3-месечният срок да бъде спазен, процедурата 
за издаване на свидетелство за управление на 
МПС се прекратява от ОПП – СДВР.
(9) Отдел „Пътна полиция“ – СДВР, изпраща 
персонализираните свидетелства за управление 
на МПС чрез МВнР до дипломатическото или 
консулското представителство на Република 
България в чужбина, което уведомява заявителя 
за издадения му документ в срок до 7 работни 
дни. Министерството на външните работи може 
да изпраща персонализираните свидетелства 
за управление на МПС до дипломатическите 
и консулските представителства на Република 
България в чужбина по служебен път или чрез 
сертифицирана за пренос на ценни пратки 
фирма, осъществяваща куриерски услуги, ако 
заявителят е поискал използването на услугата 
„препращане чрез куриерска фирма“ и е запла­
тил за тази услуга.
(10) Дипломатическите и консулските пред­
ставителства на Република България в чужбина 
уведомяват чрез МВнР органа, издал докумен­
та, за получаването му от заявителя в срок до 
7 работни дни.
(11) Заявленията, приети по реда на ал. 4 
и 5, се съхраняват в дипломатическото или 
консулското представителство на Република 
България в чужбина, където са приети, а по 
ал. 6 се съхраняват в ОПП – СДВР.
Чл. 35. При издаване и подмяна на свидетел­
ство за управление на МПС освен документите 
съгласно актовете по прилагането на ЗДвП се 
изискват и:
1. документ за платена държавна такса;
2. предходното свидетелство за управление 
на МПС – при подмяна;
3. при изгубено, откраднато, повредено или 
унищожено свидетелство за управление на 
МПС – декларация за съответното обстоятел­
ство по чл. 17, ал. 1.
Чл. 36. На чужденците с разрешено преби­
ваване в Република България и с придобита 
правоспособност съгласно ЗДвП се издава 
свидетелство за управление на МПС по реда 
на тази глава въз основа на подадено заявление 
по образец съгласно приложение № 3.
Чл. 37. (1) Данните в заявлението се све­
ряват с данните в НАИФ „НРБЛД“ и в АИС 
„КАТ“ и при съответствие на данните се издава 
свидетелство за управление на МПС.
(2) Свидетелство за управление на МПС не 
се издава при несъответствие в данните или 
при неплатени глоби по ЗДвП.
Чл. 38. (1) На гражданите на друга държа­
ва – членка на ЕС, или на държава – страна по 
Споразумението за ЕИП, или на Конфедерация 
Швейцария, които пребивават продължително 
или постоянно в Република България, се издава 
свидетелство за управление на МПС, ако са 
придобили правоспособност съгласно ЗДвП, 
въз основа на подадено заявление по образец 
съгласно приложение № 4.
(2) На лицата по ал. 1, които притежават 
валидно свидетелство за управление на МПС, 
издадено от друга държава – членка на ЕС, или